Amerikalik og`ir atletikachining Jahon chempionatida ko`rsatgan natijalari doping sababli bekor qilindi

AQSh Milliy antidoping agentligi (USADA) og`ir atletika bo`yicha AQSh terma jamoasi a`zosi  Ian Uilsonni uch yilga diskvalifikasiya qilgani haqida xabar berdi.
27-yoshli sportchi 2021 yil 2 dekabr kuni ijobiy doping-test topshirgan. Uning musobaqadan tashqari davrda olingan doping-sinamasida “stanozolol” va “drostanolon” taqiqlangan moddalari aniqlangan.
Lekin doping natijalari chiqqanga qadar u Toshkentda bo`lib o`tgan 2021 yil Jahon chempionatida ishtirok etishga ulgurgan hamda beshinchi o`rinni egallaganiga qaramay, Uilsonning bu natijasi bekor qilindi.